**Pwosedi pou Mande Manje Espesyal ak/oswa Adaptasyon**

1. Enprime Fòm “Deklarasyon Medikal pou Mande Manje Espesyal ak/oswa Adaptasyon/“*Medical* *Statement to Request Special Meals and/or Accommodations*” Form.
	* Yon kopi enprime fòm sa nan pakè enfòmasyon ak dokiman lekòl la founi lè rantre lekòl ak/oswa paran ka obteni fòm la nan men enfimye/enfimyè lekòl la.
2. Paran/Gadyen dwe retoune fòm la konplete epi siyen epi renmèt fòm la bay enfimyè lekòl la ak/oswa manadjè kafeterya.
	* Siyati paran/gadyen obligatwa pou TOUT demann.
	* Si yon elèv gen yon entolerans alimantè ak/oswa mande restriksyon nan rejim alimantè, dyèt li poutèt konviksyon relijye, ranpli sèlman Pati 1. Fòm la ap espire nan yon (1) anne apati dat paran/gadyen te siyen Pati 1.
	* Si elèv la fè alèji ak yon aliman oswa si elèv la soufri ak yon andikap medikal, konplete tout pati nan fòm la. Se sèl yon pwofesyonnèl lasante ki gen lisans ka konplete Pati 2 ak 3. Fòm la ap espire nan yon (1) anne apati dat pwofesyonnèl lasante ki gen lisans te siyen Pati 3.
3. Enfimyè lekòl va renmèt fòm ki konplete a bay Manadjè Kafeterya ki li-menm va voye fòm la bay Dyetetisyen Otorize (RD) Rejim Alimantè Espesyal, nan adrès elektwonnik sa FNSSpecialDiets@browardschools.com
4. Si ta gen kesyon/modifikasyon nesesè anrapò ak rejim alimantè adapte, dyetetisyen otorize (RD) va telefonen paran/gadyen. Dyetetisyen an va itilize kontak enfòmasyon paran an bay sou fòm la.
5. Pwovizwaman Paran/Gadyen ka bay pitit li manje ki soti lakay pandan nap trete demann rejim/dyèt espesyal nap konsidere modifikasyon adapte a rejim alimantè ak/oswa ekipman ki nesesè.
6. Yo va kominike apwobasyon oswa refi bay Manadjè Kafeterya ak/oswa paran/gadyen.

**Kouman pou Chanje oswa Diskontinye yon Demann**

Demann manje espesyal ka chanje/modifye oswa diskontinye anvan dat espirasyon yon ane rive. Pou CHANJE/MODIFYE oswa DISKONTINYE yon demann manje espesyal, yon nouvo Fòm “Deklarasyon Medikal pou Mande Manje Espesyal ak/oswa Adaptasyon” dwe siyen epi soumèt.

**Jere Alèjèn nan Aliman**

Kongrè Ameriken te pase nan lane 2004, yon lwa Etiketaj Alèjèn Alimantè ak Pwoteksyon Konsomatè/*Food Allergen Labeling and Consumer Protection Act (FALCPA)*, ki te idantifye uit alèjèn alimantè responsab 90% oswa plis reyaksyon alèjik endezirab grav nan peyi Ozetazini. Nan lane 2021 mizajou lis alèjèn alimantè revele nèf alèjèn alimantè. Anba lwa a, tout pwodi dwe klèman idantifye lis alèjèn alimantè sou etikèt yo.

FDA egzante lwil alimantè trè rafine tankou soya, mayi, pwason, pistach, kokoye ak wowoli (*sesame)* pa dwe endike sou etikèt manje paske tout pwoteyin alimantè alorijin reyaksyon alèjik elimine pandan pwosesis transfòmasyon.

BED<ht/is/02/24>Document translated by the Bilingual/ESOL Department (04/24)